Kurekell-ängelhein "Rozovoe Shampanskoe"
- Tootja: Aelita
- Pakendis: 0,02 g
- Saadavus: 2
-
1.55€
Kurekell-ängelhein ''Roosa Shampus''.
Pilkupüüdev püsilill. Kerge aþuurne roosa õisik elegantse hallikasrohelise lehestiku kohal. Umbes 120 cm kõrgune põõsas. Kohevasse, laia pöörisese koondunud väikesed valged, roosakad või kahvatulillad õied. Õitseb juunis-juulis 30-35 päeva. Kasutatakse rühmana peenras, rohtseks ääristaimeks, idealselt sobib liigniiskele alale, veekogu kaldale, varjulisse aeda.
Agrotehnika: armastab viljakaid huumusrikkaid muldasid, varjulises kohas on õitsemisperiood pikem ja lehed säilitavad kaua dekoratiivsuse. Seemned on valgusidanejad, neid ei kaeta või siis ainult kergelt. Pinnal olevate seemnete niiskena hoidmine on väga tähtis. Külvid hoitakse temp. +18+22°C, tärkamine 2-3 nädalaga. Noored taimed avamaal soovitav talveks katta.
* Kurekell-ängelhein kasvab looduslikult Venemaal, Balkanimaades ja Väike-aasias. Mitmeaastane põõsas on kuni 120 cm kõrgune, suurte kolmnurksete hallikasroheliste lehtedega. Õied on väikesed valged või helelillad, mis on kogutud käharasse suurde õisikusse, mis on kuni 20 cm pikk. Õitseb juunis-juulis 30-35 päeva.
Seemned on suured. Talvekindel. Võib muutuda umbrohuks.
Tunneb end hästi jahedatel, niisketel poolvarjulistel kasvualadel. Poolvarjus on õitsemise aeg pikem, lehed on kauem dekoratiivsed. Vähenõudlikkus ja dekoratiivsus (nii õied kui lehed) teevad temast asendamatu taime niisketel aladel veekogude läheduses varjulistes aedades.
Kultuurtaimena kasvatatakse alates 1720 aastast.
Omab dekoratiivseid vorme ja sorte valgete, violetsete, lillakas-roosade ja tumepunaste õitega.
Kasvuala: parem on neid kasvatada varjus. Päikese käes lõpeb õitsemine juunis, eriti kuiva ilmaga pleegivad ja taimedel tekib kollakas toon. Vähese niiskuse korral kaob aroom.
Mullastik: mullastiku suhtes pole nõudlik kuid paremini arenevad viljakatel sügavalt haritud niisketel muldadel.
Hooldus: kuivaperioodil tuleb kasta, madalakasvulised ei vaja tagasilõikust, kõrgekasvulised lõigatakse tagasi peale õitsemist.
Paljundamine: põõsa jagamisega, pistikutega ja seemnetega, mis külvatakse talve alla. Võib külvata ka kevadel katmikalale peale kuuajalist stratifitseerimist. Tõusmed arenevad kiiresti, õitsema hakkab teisel aastal. Põõsaid jagatakse aprilli lõpus või septembri alguses ning istutatakse vahekaugusega 40 cm. Pistikuid tehakse noortest võrsetest mis on mitte täielikult väljaarenenud lehtedega.
Kasvuala: suured kurekell-ängelheinad (Thalictrum aguilegifolium, Thalictrum flavum, Thalictrum delavayi, Thalictrum rochebrunianum) sobivad kasvatada suurte gruppidena.
Kaaslased: näevad kenad välja tumeroheliste lehtedega põõsaste ees nagu mahhoonia jt, samuti ka paljude suurelehiste püsikute ees. Kenad on koos iiristega, astilbede ja floksidega.
Eng.: Columbine Meadow Rue, Greater Meadow Rue. Suom.: Lehtoängelmä. Sven.: Aklejruta.